Gedigte: Getuig met jou eie Gedigte - BibleForums Christian Message Board
Gedigte: Getuig met jou eie Gedigte
As jyself gedigte skryf, plaas hulle gerus in hierdie draad. As dit egter iemand anders se gedig is wat jy wil plaas, kan dit in hierdie draad gedoen word. Moet nie iemand anders se gedigte hier plaas nie, net jou eie.
Jy kan ook jou eie draad begin. Hierdie is bloot net 'n samevatting van almal se gedigte en dit is nie nodig dat dit in hierdie draad hoef te wees nie.
Wat goed sal wees, is om dit wat gelei het tot die gedig wat jy geskryf het, ook hier te plaas as jy so voel. Jou getuienis behoort so bietjie agtergrond te verskaf wat so gedig baie meer waarde kan gee.
Last edited by CFJ; Aug 8th 2007, 04:13 PM.
Aug 24th 2007, 01:15 PM
Ek, Simon Bar-Jona
In die soveelste aanslag van 'geestelike vallende siekte' het die volgende verse in my kop kom draai terwyl ek voor die spieël staan:
Die doodsengel swaai
die doodsengel maai
in sy almag gesetel
Versplinter die murg
met die vlymskerp lem
van sy swiepende sekel
Wil jy bekleed wees
met rein blink linne
Is daar bloed geverf
aan jou deurkosyn
Stop dit hom
of nooi jy hom binne?
het jy my lief -
is jy my kind
Kom klim op die skaal
of word jy verbaas
dalk te lig bevind?
Die saad is gesaai
die koringoes ryp
en vrugte te pluk
Of het lewenssorge,
die gerwe verstik?
Onbedwingbaar die tong
dodelike gif -
tog somstyds rein
en bitter water
uit dieselfde fontein?
Ons was bý Hom
ons duiwels glo ook
maar ons sidder
Is my selfvoldane fantasie
van geloof sonder werke
Waarom is jy
soos my niere wat waarsku
onrustig in my
Wees stil my siel
of is dit klein jakkalsies
wat die wingerd verniel?
die prys was duur
As Ek reg gespreek het
in hierdie uur
waarom slaan jy My nog
Dink tog, o mens
ja, dink tog oor dit:
Watter oomblik gaan Ék
jou silwerdraad knip?
Aug 27th 2007, 08:02 PM
Originally posted by Lewies View Post
Dit is 'n baie diep gedig wat werklik intense emosies uitbring. Ek sal net graag wil weet wat 'geestelike vallende siekte' is? Ek het 'n idee maar is nie seker nie.
Aug 28th 2007, 02:58 PM
Lewies kan op die oomblik nie antwoord nie en het 'geestelike vallende siekte' as volg verduidelik en toe hy dit noem het dit onmiddelik vir my aanneemlik geraak...
Dit is 'n siekte waaraan meeste ly. Vandag is jy bo, more onder.
Paulus beskryf dit mooi - Die dinge wat ek nie wil doen nie, doen ek. Die dinge wat ek moet doen, doen ek nie.
Om vol te hou met heiligmaking is vir niemand seker maklik nie - of om 'te alle tye' onbevlek bevind te word.
Meeste van die tyd is dit 'n kwessie van 'louheit' wat 'n man beet het...
Sep 15th 2007, 08:59 PM
Sedert my jong dae had ek 'n besondere deernis vir bejaardes. Ek het die onderstaande in 1977 geskryf en dit het in verskillende publikasies verskyn - o.a. in die digbundel "Vensters van die Hart". Ek het al verskillende variasies daarvan onder oë gehad.
(Dit is net ter verduideliking in geval ek verdink word van plagiaat.)
DIE GEBED VAN ‘N BEJAARDE
Seën hul, O Heer, wie my ouderdom snap
In my dowwe oog, my onsekere stap;
Dankie vir hul wat ‘n hand wat beef
en die koffie laat stort, weereens kan vergeef.
Seën hulle, Vader, met U milde hand,
Wanneer hulle ook eendag die jeug moet verpand.
Seën hulle, Heer, wat geduldig kan luister
na herhaalde ou grappies, en nie sal fluister;
En dié wat kan stop en met vrolike lag
Klein dingetjies opdiep uit gister se dag.
Seën dié wat verstaan as iets my ontgaan,
En gesels asof daar geen kwelling bestaan.
Seën hulle vir wie ek nie eens hoef te vra
Om my te help om my kruis te dra;
Wie die swakheid van oud-wees nie ligt’lik verfoei,
Van wie liefde en agting so vry’lik vloei.
Ek bid vir húl, Vader – seën almal inkluis
Wat my pad ligter maak na u ewige huis.
Jan 11th 2008, 08:37 AM
‘n klipperige randjie
wat die geskiedenis vertêl
eenkant ‘n stowwerige naambordjie
uitgebeeld in ‘n passiespel
ek hef my hoof na U
my hande reik na bo
hoe kon hul U verafsku
hoe kon hul U nie glo?
‘n onbeskryflike lyding
het U deurgemaak
om te bring goeie tyding
my siel aan te raak
U het vir ons sonde gesterf
aan ‘n ongenaakbare kruis
U naam daarin uitgekerf
U bloed op die aarde gebruis
U het neergedaal
om die dood te oorwin
wyn en brood ‘n liefdesmaal
my siel vir u gewin!
Feb 14th 2008, 12:17 AM
liefde vir jou
is nie 'n ruiker van twaalf bloedrooi rose
nie. Dit is 'n potplant: 'n Viooltjie.
My liefde vir jou het nie lang stele en wegsteekdorings nie. Dit is opreg,
soos potplante wat nie verlep nie: Viooltjies - wat môre nóg op die
kombuisvensterbank, bokant die wasbak, voetjies in die modder
- sal wees!
is nie vier-en-twintig afsnyblomme
wat bly vervaag in herinneringsglans aan een verbygaande droomgeleentheid
nie: Dit is kneusbaar-ég! ..So anders as die sy-blomme van
vroeër; wat nooit eens werklik wás
is nie 'n bos varsgeplukte
rose; doudruppels tussen die blare; in
kan nie gepluk word
Teenoor die langnek-simbool,
wat wetenskaplikes in kunsmatig gereguleerde
kweekhuise laat floreer, is dit pót-en-al
joune! ..Of dit is glád nie joune
My liefde is nie daar
waar die ridder se wit perd en die pampoen-
koets mekaar by vanaand se bal ontmoet
nie: My liefde sal môre-oggend nóg
hier wees: Maanlignag onder sterrehemel, of de
Hoe graag sou ek nie dalk ook eerder iets meer
flambojant wou gee
..Maar ek kan myself nie verloën
nie: My liefde vir jou
is 'n viooltjie ..!
- Nie bloot net nog 'n dáns
die aandblom nie..
Feb 14th 2008, 12:23 AM
Uit dertig plus jaar se studie van die onderwerp - meesal in gesprek met Amerikaners - het die volgende gestalte aangeneem,
IN SABBATH’S-TIME BEFORE THE LORD
FOURTEEN ABIB FIRST FIRST DAY
GOSHEN TO GETHSEMANE –
PREPARE THE DAY OF PASSOVER!
BEGIN! REMOVE ALL LEAVEN!
TO THE END TO SACRIFICE THE LAMB!
FIFTEEN ABIB FIRST OF PASCHAL DAYS AGAIN
FEAST! REMEMBER! EAT!
UNLEAVENED BREAD’S ROASTED LUMP!
OUT FROM UNDER EGYPT’S CLAIMS
TO FLAME TO ASH TO EARTH WITH THE REMAINS
SIXTEEN ABIB THIRD DAY ACCORDING TO THE SCRIPTURES
YAHWEH’S PASSOVER CONSUMMATE!
FIRST OF WINTER HARVEST DAYS –
WAVE THE SHEAF – CLARION CALL TO SHAVUOT!
IN SABBATH’S TIME BEFORE THE LORD!
FEAST ON STILL, BITTER LEAVENLESS BREAD
FIRST OF FIFTY TO THE DAY
LAST OF WINTER’S GROWTH,
TWO LOAVES WAVED – ONE THE BODY THAT IS CHRIST’S
Het u geweet, die Christelike 'Skrif-Geloof', is Pasga-Geloof?
Feb 14th 2008, 12:37 PM
Mooi gedig Nicolaas, het jy hom geskryf?
Feb 14th 2008, 12:41 PM
Dankie vir die gedig Gerhard en welkom hier by ons!
Feb 18th 2008, 12:05 AM
Dankie CFJ. Om jou vraag te antwoord: Ja, ek het hom self geskryf.
Jun 7th 2009, 02:44 PM
Van hartseer en pyn
verwerping en hoop
van geloof gestroop.
'n ou murasie van liefde
deur wind en weer
ontbind oor eeue heen
Is my lewe dan net ‘n
van weer probeer
en weer gefaal?
dit is die mens.
se loop en val
het ek geleer
my lewe as sondaar
kan nie faal
want my Redder
is die Heer.
Nou is my lewe meer
sonder die Drie enigheid
sal ek skeur.
Jare moes ek wag,
harde feite leer.
Nog altyd was ek veilig
by my God en Heer.
Last edited by Karen1; Jun 7th 2009, 02:47 PM. Reason: Spacing
Jun 7th 2009, 03:04 PM
Teerpad van die lewe...
Die pad raak soms lank, pad van die lewe
met stopstrate van seer, geluk en strewe.
Wolke voor oë waar waters vloei,
stop en reik uit na die wat bloei.
Verloor net nooit die sig van saligheid,
lewe eindig nie dit begin by ewigheid.
Elke afdraai pad ‘n les om te leer,
vriendskappe vorm en liefdes word teer.
Elke stop het sy eiesoortige toekomsdroom,
tyd vir leer... groei vas aan die lewenssoom.
Kyk verby die sleg na wat goed is
lewe om te lag, leer van vergifnis.
Hou vas aan God drie-enig elke dag
Hy skenk genade en daaglikse krag.
Jun 7th 2009, 04:34 PM
Dis pragtig Karen! Ja , ons word nie n maklike lewe belowe as ons die pad met Christus wil loop nie, ne? Doet zo voort!
Baie welkom ook by Lighuis en mag jy jou ook hier kan uitleef soos ons ander.
Jun 7th 2009, 07:20 PM
Dis my sussie wat so mooi dig Mona, sy het net die naweek aangesluit...